Tradicional encesa de llums a Palma amb l’actuació de Cris Juanico
A més, conferències, contacontes, cinema, presentacions de llibre, exposicions i altres activitats. Explicau-nos les vostres propostes a info@arabalears.cat
12 min. 22/11/2017 19:30
Plaça del Rei Joan Carles I (Palma) / Dia 23 a les 19 h
540x306 ‘Un món de nadales’. ‘Un món de nadales’.
Encesa dels Llums de Nadal de Palma amb l'espectacle ‘Un Món de Nadales’ amb la participació de la Coral Juvenil de Joventuts Musicals de Palma i de Marta Elka. La música nadalenca és un dels pilars de la música tradicional que forma part important de l’educació musical de cada poble. Amb els anys, moltes de les nadales s’han traduït i s’han integrat a la tradició d’altres cultures, esdevenint un nexe musical global. Cris Juanico encapçala aquest viatge musical ple de colors i textures a través de nadales populars d’arreu del món arranjades per a ser interpretades amb trio de jazz i en català.
'Cases de pas' i 'L'últim alè abans de l'últim alè' / Presentació de llibre
Fundació cultural Es Convent (plaça de l'Àngel, 2. Inca) / Dia 23 a les 19.30 h
540x306 Lluís Maicas Lluís Maicas
La Fundació cultural Es Convent, Perifèrics i Ensiola Editorial organitzen la presentació de dos llibres de Lluís Maicas.
‘La mirada de la libèl·lula’ / Presentació de llibre
Llibreria Lluna (General Riera, 68. Palma) / Dia 23 a les 19 h
651x437 ‘La mirada de la libèl·lula’. ‘La mirada de la libèl·lula’.
‘La mirada de la libèl·lula’, una obra escrita per Cati i Maite Sbert, planteja l'educació artística com una manera de treure a l'exterior tot el nostre món interior. Es tracta d'un plantejament on les tècniques que sovint són poc convencionals estan al servei del significat, on la dinàmica de les sessions es basa en l'equilibri entre el diàleg i l'acció. Per viure aquesta mirada es farà un petit taller pràctic.
‘Una mar de sensacions’ / Contacontes
Biblioteca Municipal d’Alaró / Dia 23 a les 18 h
651x646 ‘Una mar de sensacions’. ‘Una mar de sensacions’.
Obra de Centimets Teatre, un viatge sensorial en què els nins queden immersos en una atmosfera acollidora en la qual es potencia el joc i el descobriment. Activitat de dinamització lectora per a nins de 3 a 5 anys.
‘Art i mite’ / Conferència
540x306 ‘Art i mite’. ‘Art i mite’.
Fernando Pérez Suescun, cap de Continguts Didàctics del Museo Nacional del Prado, parla sobre l'exposició que ha comissariat. Una mirada àmplia sobre els personatges mitològics clàssics i la seva representació al llarg de la història de l'art. Fernando Pérez Suescun és llicenciat en Geografia i Història per la Universitat Complutense de Madrid. El 1993 va començar la seva tasca docent a la mateixa universitat i, el 1999, a l'Escola Superior de Direcció d'Empreses de Madrid (UCM). Ha ocupat càrrecs en diverses institucions relacionades amb el món artístic i, des del 2007, està integrat a l'Àrea d'Educació del Museo del Prado com a cap de Continguts Didàctics.
‘Ordet’ / Cinema
Casal del Poble de Formentera / Dia 23 a les 19 h
540x306 ‘Ordet’. ‘Ordet’.
Devers el 1930, en un petit poble de Jutlàndia occidental, viu el vell grang Morten Borgen. Tñe tres fills: Mikkel, Johannes i Anders. El primer està casat amb Inger, té dues filles petites i espera el naixement del seu tercer fill. Johannnes és un antic estudiant de teologia, que per haver-se deixat dur per les idees de Kierkegaard i identificar-se amb la figura de Jesucrist, és considerat com un boig. El tercer, Anders, està enamorat de la filla del sastre, líder intransigent d’un sector religiós rival. Aquesta circumstància revitalitza la discòrdia que sempre ha existit entre les dues famílies, ja que cap no veu amb bons ulls que els seus fills es casin.